Қонаев қаласында «ақылды қала» жобаларын іске асыру барысы

Қаланы басқару саласын цифрландыру.
Аймақтық геоақпараттық жүйе:
- Алматы облысында 2018 жылдан бастап «SmartGeoHub» АЖ жұмыс істейді. 2020 жылы ақпараттық қауіпсіздік талаптарына сәйкестігі туралы сертификат алынды.
Бүгінгі күні геопортал арқылы орталық мемлекеттік органдардың мынадай ақпараттық жүйелерімен және дерекқорларымен интеграциялық өзара іс қимыл жүзеге асырылды:
· Жылжымайтын мүліктің бірыңғай мемлекеттік кадастры (МКК);
· «Электрондық үкімет» порталы (бірыңғай авторизация және БМҚК пилоттық қызметі);
· Электрондық құжаттардың бірыңғай қоймасы;
· Мобильді азаматтар базасы;
· Мемлекеттік қала құрылысы кадастрының автоматтандырылған ақпараттық жүйесі.
«Жылжымайтын мүліктің бірыңғай мемлекеттік кадастры» АЖ-ны құруға байланысты Мемлекеттік жер кадастры АЖ-мен интеграциялаудың қажеті жоқ.
Сонымен қатар, облыста 2022 жылдан бастап «ахуалдық орталық жұмыс істейді.
Анықтама: бұл жүйеде: «криминогендік жағдайды талдау» кейсі, «ЖКО бойынша жағдайды талдау» кейсі, «Төтенше жағдайлар бойынша жиынтық» кейсі, «мектептердің толықтығын талдау» кейсі, «Мемлекеттік сатып алуды жүзеге асыруды талдау» кейсі, «әлеуметтік маңызы бар тауарларға бағаларды талдау» кейсі, «инвестициялық талдау» кейсі іске асырылды, «мектептердегі білім сапасын талдау» кейсі, «стихиялық қоқыс үйінділері бойынша жағдайды талдау» кейсі, «Еңбек "мемлекеттік бағдарламасының іске асырылуын талдау» кейсі, «облыс халқының жалпы санын талдау» кейсі, «облыс халқының табиғи өсімін талдау» кейсі, «Облыстағы өлім-жітімді талдау» кейсі, «облыстағы неке мен ажырасуды талдау» кейсі
Сондай-ақ, 2024 жылғы 11 қаңтарда Қонаев қаласында пилоттық режимде «109» бірыңғай байланыс орталығы пайдалануға берілді.
Ашылған сәттен бастап 73 мыңнан астам өтініш түсті, оның 1142-сі жұмыста, 72 мыңнан астамы шешілді.
Қазіргі уақытта қоңыраулар Қонаев қаласының аумағынан барлық ұялы байланыс операторлары мен қалалық нөмірлерден келеді. Негізінен тұрғын үй-коммуналдық шаруашылық және қаланы абаттандыру мәселелері келіп түседі.
Білім беру саласын цифрландыру. Білім беру саласын цифрландыру. „Қазақстан Республикасының білім беру ұйымдарының оқушыларына арналған электрондық журналдар мен күнделіктердің бірыңғай ақпараттық жүйесі“ жобасын іске асыру шеңберінде облыстың барлық мектептері оқушылардың электрондық журналдары мен күнделіктерін жүргізу үшін BilimClass ақпараттық жүйесін пайдаланады.
Бұдан бөлек, Қонаев қаласында қауіпсіздікті қамтамасыз ету мақсатында 16 мектепте кіруді бақылау және басқару жүйелері (Sota center) орнатылды.
Денсаулық сақтауды цифрландыру. «Ақылды қала» жобасы аясында ШЖҚ «Қонаев қалалық көпсалалы ауруханасы» МКК (Қапшағай қалалық ауруханасы) тексерілген пациенттердің цифрлық медициналық кескіндері мен құжаттарын сақтау, қарау және басқару үшін серверлік жүйені енгізді, онда ПАКС (рентгенография, флюороскопия, стереометрия, микроскопия, ЭКГ, маммография және т.б. жұмыс істейтін мемлекеттік медициналық мекемелер) қарастырылған. Денсаулық сақтау мекемелері ақпараттық жүйелерге қол жеткізе алады және компьютерлермен және интернетке қолжетімділікпен 100% қамтамасыз етілген. Сонымен қатар, зертханалық зерттеулердің хаттамаларында жалған тіркеуді болдырмау мақсатында медициналық жүйеде күні мен уақыты автоматты түрде тіркеледі. 2026 жылдың 9 айында Қонаев қаласының 36096 азаматы тексерілді.
Қауіпсіздік саласындағы цифрландыру. Қонаев қаласында Алматы облысы ПД Жедел басқару орталығына қосылған 308 бейнебақылау камерасы бар. Ағымдағы жылы автомобиль жолдарында 124 «Сергек» АПК орнатылды, оның ішінде 8-і Қонаев қаласында.
Сонымен қатар, мемлекеттік-жекеменшік әріптестік механизмі арқылы облыс аумағында 9 416 бейнебақылау камерасы және 325 «Сергек» аппараты-бағдарламалық кешені орнатылды.
Көлік және логистика саласындағы цифрландыру. Қонаев қаласының барлық 11 әлеуметтік маңызы бар бағытындағы 28 автобуста «Avtobys» электронды жол жүру ақысын төлеу жүйесі жұмыс істейді. Сондай-ақ аталмыш қосымшада автобус бағыттары мен олардың ағымдағы орналасқан жерін бақылау мүмкіндігі бар.
Ағымдағы жылдың 18 қазанындағы жағдай бойынша Қонаев қаласында сатылған жалпы билет саны 3 473 748 бірлікті құраса, оның 3 265 323 билеті қолма-қол ақшасыз тәсілмен сатылған. Осылайша, ағымдағы жылдың 1 қаңтары мен 18 қазаны аралығындағы кезеңде қолма-қол ақшасыз төлемдердің үлесі жалпы сатылым көлемінің 94%-ын құрады.
Сондай-ақ «Алматы облысының Цифрлық егізі» ақпараттық жүйесінде облыстық маңызы бар автомобиль жолдары мен Қонаев қаласы бойынша жолдардың жай-күйі және қолданыстағы жол белгілері туралы ақпаратты қамтитын тақырыптық карта іске асырылды.
Тұрғын үй-коммуналдық шаруашылық саласындағы цифрландыру. Қалада радиомодулмен жылумен жабдықтау есептегіштерімен жабдықталған 3 әлеуметтік нысан бар. 290 көпқабатты тұрғын үйдің 150 үйінде радио модулі бар 174 аспап орнатылған.
Сонымен қатар, Қонаев қаласында «Алсеко» бірыңғай есеп айырысу орталығы жұмыс істейді, оған сумен жабдықтау, электр энергиясы, Интернет және ҚТҚ шығару қызметтері қосылған.
Сондай-ақ, қалада 2024 жылы 1050 ақылды шам орнатылған.
2027 ЖЫЛҒА АРНАЛҒАН ЖОСПАРЛАР
Smart city Жол картасы аясында Қонаев қаласының бірінші кезектегі қажеттіліктерін анықтау мақсатында цифрландырудың басым бағыттары (қауіпсіздік, ТКШ, көлік, жол инфраструктурасы, қаланы басқару) бөлінісінде талдау жүргізу іс-шаралары қарастырылған.
Сондай-ақ Қазақстан Республикасы Президенті Әкімшілігінің мемлекеттік басқару деңгейлері арасындағы өкілеттіктерді децентрализациялау (орталықсыздандыру) жөніндегі тапсырмасы шеңберінде Қазақстан Республикасы Цифрлық даму, инновациялар және аэроғарыш өнеркәсібі министрлігімен бірлесіп, өңірлердегі салалық құрылымдық бөлімшелердің кадрлық құрамын күшейту мәселесі пысықталуда.
Бұдан басқа, «Алматы облысының Цифрлық егізі» ақпараттық жүйесі аясында келесі жобалар іске асырылады:
· инфраструктураны геокеңістіктік талдау арқылы жобалау құжаттамасын әзірлеу бөлігінде бюджет шығындарын оңтайландыру;
· төтенше және басқа да жағдайларда жедел шешімдер қабылдау уақытын қысқарту;
· автомобиль жолдарының интерактивті картасы арқылы талдау жасау көмегімен жол қозғалысы қауіпсіздігін арттыру;
· инженерлік желілердің цифрлық карталары негізінде коммуналдық қызметтердің үйлесімділігі есебінен апаттық жағдайларды төмендету;
· әртүрлі даму сценарийлерін модельдеу арқылы инвесторлар үшін әлеуетті тәуекелдер мен кірістерді бағалау.
Осыған байланысты, «ақылды» қалалар (Smart city) тұжырымдамасын іске асыру барысында Қонаев қаласында цифрлық шешімдерді енгізу бойынша тиісті жұмыстар жүргізіліп жатқанын хабарлаймыз.


